IZVEDBENI SKLEP KOMISIJE (EU) 2021/1427

z dne 21. maja 2021

o pilotnem projektu za izvajanje določb o upravnem sodelovanju v zvezi z zavrnitvijo izdaje dovoljenj iz Direktive (EU) 2021/555 Evropskega parlamenta in Sveta prek informacijskega sistema za notranji trg

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 1024/2012 Evropskega parlamenta in Sveta z dne 25. oktobra 2012 o upravnem sodelovanju prek informacijskega sistema za notranji trg in razveljavitvi Odločbe Komisije 2008/49/ES (uredba IMI) (1) ter zlasti člena 4(1) Uredbe,

ob upoštevanju naslednjega:

Informacijski sistem za notranji trg (v nadaljnjem besedilu: IMI), vzpostavljen z Uredbo (EU) št. 1024/2012, je programska aplikacija, dostopna prek interneta, ki jo je razvila Komisija v sodelovanju z državami članicami, da bi pomagala državam članicam izpolniti zahteve iz aktov Unije glede izmenjave informacij, in sicer s centraliziranim komunikacijskim mehanizmom za olajšanje čezmejne izmenjave informacij in medsebojne pomoči.

Direktiva (EU) 2021/555 Evropskega parlamenta in Sveta (2) določa upravno sodelovanje med državami članicami v zvezi z nadzorom nabave in posedovanja strelnega orožja. V skladu s členom 18 navedene direktive mora Komisija določiti podrobno ureditev za sistematično izmenjavo informacij iz navedenega člena z elektronskimi sredstvi. Komisija je sprejela Delegirano uredbo (EU) 2021/1423 (3) o podrobni ureditvi sistematične izmenjave informacij iz odstavka 4 navedenega člena v zvezi z zavrnitvami izdaje dovoljenj. IMI bi lahko bil učinkovito orodje pri izvajanju določbe o upravnem sodelovanju, ki spada na področje uporabe navedene delegirane uredbe. Navedena določba o upravnem sodelovanju bi zato morala biti predmet pilotnega projekta v skladu s členom 4 Uredbe (EU) št. 1024/2012.

IMI bi moral olajšati upravno sodelovanje med organi držav članic, tako da bi jim omogočil iskanje po odložišču podatkov IMI za preverjanje, ali je določen posameznik izključen iz nabave ali posedovanja strelnega orožja. Zaradi spoštovanja pravic do varstva podatkov posameznikov, o katerih so podatki zabeleženi v odložišču podatkov, bi morali imeti nacionalni organi možnost vpogleda le v informacije, ki se nanašajo na določenega posameznika. Ne bi smeli imeti možnosti iskanja po drugih merilih, na primer po vseh zavrnitvah v določenem obdobju ali v določeni državi članici.

Za zagotovitev, da se osebni podatki, ki so bili izmenjani kot del pilotnega projekta, zablokirajo takoj, ko niso več potrebni v skladu s členom 14 Uredbe (EU) št. 1024/2012, bi bilo treba jasno navesti datum, na katerega se ti podatki ne štejejo več za potrebne za namene iz navedenega člena. Navedeni datum bi moral ustrezati datumu, določenemu v skladu s členom 5 Delegirane uredbe (EU) 2021/1423 kot datumu, ko informacije v zvezi z odločitvijo o zavrnitvi postanejo nedostopni v IMI. Prav tako je primerno pojasniti, da se podatki samodejno izbrišejo iz sistema IMI tri leta po njihovem blokiranju, ne da bi bil zato potreben uraden zaključek.

V skladu s členom 4(2) Uredbe (EU) št. 1024/2012 Komisija Evropskemu parlamentu in Svetu predloži oceno izida pilotnega projekta. Primerno je določiti datum, do katerega bi bilo treba predložiti oceno.

Ukrepi iz tega sklepa so v skladu z mnenjem odbora, ustanovljenega s členom 24 Uredbe (EU) št. 1024/2012 –

SPREJELA NASLEDNJI SKLEP:

Odstavek 4 člena 18 Direktive (EU) 2021/555, kolikor izmenjava informacij iz navedenega odstavka spada v področje uporabe Delegirane uredbe (EU) 2021/1423 je predmet pilotnega projekta za izvajanje določbe o upravnem sodelovanju iz navedenega odstavka, kot je podrobneje opredeljeno v navedeni delegirani uredbi, in sicer prek informacijskega sistema za notranji trg (IMI).

funkcionalnost, ki omogoča odstranjevanje in posodabljanje vnosov v skladu s členom 4 Delegirane uredbe (EU) 2021/1423;

(c)

odložišče podatkov za shranjevanje in izmenjavo informacij o zavrnitvah v skladu z Delegirano uredbo (EU) 2021/1423;

Člen 4

Hramba osebnih podatkov

Za zagotovitev, da se osebni podatki, ki so bili v odložišču podatkov shranjeni in izmenjani kot del pilotnega projekta, v skladu s členom 14 Uredbe (EU) št. 1024/2012 zablokirajo na datum, ki se pri posamezni odločitvi o zavrnitvi šteje za datum, na katerega osebnih podatkov ni treba več shranjevati in izmenjevati, ter je datum, na katerega v skladu s členom 5 Delegirane uredbe (EU) 2021/1423 informacije v zvezi z odločitvijo o zavrnitvi postanejo nedostopne. Blokirani podatki se iz IMI samodejno izbrišejo tri leta po datumu blokiranja.